OpenLLM-France/wikimedia huggingface dataset:
# Posanges

Posanges és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 60 habitants.

## Demografia
### Població

El 2007 la població de fet de Posanges era de 60 persones. Hi havia 29 famílies, de les quals 11 eren unipersonals (7 homes vivint sols i 4 dones vivint soles), 7 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 27 eren l'habitatge principal de la família, 11 eren segones residències i 8 estaven desocupats. Tots els 45 habitatges eren cases. Dels 27 habitatges principals, 26 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 5 tenien dues cambres, 6 en tenien tres, 5 en tenien quatre i 11 en tenien cinc o més. 24 habitatges disposaven pel capbaix d'una plaça de pàrquing. A 14 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Posanges el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 30 persones, 19 eren actives i 11 eren inactives. De les 19 persones actives 16 estaven ocupades (9 homes i 7 dones) i 3 estaven aturades (1 home i 2 dones). De les 11 persones inactives 5 estaven jubilades, 1 estava estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils, 1 d'una empresa immobiliària i 1 d'una empresa de serveis.
L'únic servei als particulars que hi havia el 2009 era un electricista.
L'any 2000 a Posanges hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Posanges a l'INSEE.
* Évolution et structure de la population Fitxa amb el detall de dades de Posanges a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Estadi de la Copa del Món de Jeonju

L'Estadi de la Copa del Món de Jeonju, també conegut com a Jeonju Castle és un estadi de fútbol ubicat en la ciutat de Jeonju, a Corea del Sud.
És un dels estadis on es va disputar la Copa del Món de futbol 2002, jugant-se tres partits, dos de la primera fase i un de vuitens de final.

## Referències

* ↑ «World Cup 2002». rsssf.com. [Consulta: 1r febrer 2022].
# Església Evangèlica de Betlem

L'església Evangèlica de Betlem és una comunitat evangèlica creada el 1872 al barri del Camp de l'Arpa del Clot de Barcelona. En concret, té la seu al número 24 del Carrer Nació. La comunitat forma part de la Iglesia Evangélica Española i aquesta, forma part del Consell Mundial d'Esglésies, de la Comunió Mundial d'Esglésies Reformades i del Consell Mundial Metodista.

## Història

La història de la comunitat de Barcelona va començar el 1869, quan el Comitè de la Societat Missionera Metodista, envià a William Thomas Brown (1821-1899), un home laic però des de molt jove dedicat a l'obra missionera per evangelitzar al nostre país. Abans d'arribar des de Londres a Barcelona va passar un temps a Oporto.
La formació de la comunitat dirigida per missioners anglesos va ser el 1872, aprofitant una tolerància religiosa. La primera cosa que va decidir fer Brown quan arribà a Barcelona, va ser fundar, seguint la tradició Metodista, una escola per a nens, ja que en aquells temps hi havia un 60% d'analfabets. Les famílies van començar a portar els seus fills a les escoles que eren pràcticament gratuïtes i també començaren a assistir els diumenges als cultes, formant-se així els primers membres. Amb el pas del temps es va aconseguir que les escoles tinguessin un alt nivell educatiu.
L'any 1959 la comunitat va canviar de temple amb el nou pastor Enric Capó que la dirigirà durant 25 anys. Aquest va inaugurar l'any 1967 un nou temple. Després d'ell, van pastorejar l'església els pastors Carles Capó, i més tard David Ceballos passant uns quants anys sense pastor. Des de l'any 2004, aquesta congregació la pastoreja el pastor Víctor Hernández.

## Referències

* ↑ Segons l'Arxiu Nacional de Gran Bretanya
* ↑ «Biografia de William Thomas Brown». Arxivat de l'original el 2016-03-03. [Consulta: 26 abril 2021].
* ↑ Joan Busquets; Maria Martinell Fe i teologia en la història: estudis en honor del Prof. Dr. Evangelista Vilanova. L'Abadia de Montserrat, 1997, p. 380–. ISBN 978-84-7826-878-8. (consulta)
* ↑ Josep Mascaró Pasarius. Historia de Mallorca. Coordinada por J. Mascaró Pasarius. publisher not identified, 1971, p. 25. (consulta)
* ↑ Revista Oficial IEE Cristianismo Protestante núm.56 pàg 12 de Carme Capó Fuster
* ↑ Segons protestante digital
# Ferran Acuña

Ferran Acuña (Elx, 1690 ↔ 1699 - Xàtiva, 12 de juliol de 1745) fou un organista valencià.
Seguí la carrera eclesiàstica a Oriola, i, ordenat sacerdot, se li concedí la plaça d'organista a la Col·legiata d'Alacant, la qual desenvolupà durant uns anys, fins que, mitjançant una brillant i honrosa oposició, obtingué el 1735 la de mestre de capella de la Seu de Xàtiva, on hi demostrà vàlids i llargs coneixements musicals i una gran competència com a hàbil i consumat organista, a més de demostrar-la tanmateix com a compositor, de no menors i valuoses condicions. Deixà escrites, i es conserven en aquell arxiu, les obres següents, a 5, 6, 7, 8 i 10 veus: Calenda, Rosario, Lauda Sión, Gozos a Nuestra Señora de la Seo, Regina caeli, Motete a la Virgen, ¡Oh, admirable!, Dixit, Beatus vir, Lauda Jerusalem, Magnificat, lactus sumi Domine ad adjavandum, algunes d'elles amb acompanyament; diverses misses i cançons de Nadal en lletra castellana, de les que cal destacar Dominus dixit, i diversos oratoris que escriví amb col·laboració amb llur germà Joan.
Ferran Acuña forma part d'una família de la qual quatre van ser músics destacats: Ferran i el seu germà Joan, i els nebots Joaquim i Joan Acuña Escarche.

## Bibliografia

* Pastor Navarro, José. Biblioteca Virtual Miguel de Cervantes. Diccionario biográfico de personajes alicantinos. Tom I (A), 2017.
* Espasa-Calpe. Enciclopedia universal ilustrada: Europeo americana. Tom II, p. 664. ISBN 84-239-4502-2.

## Notes

* ↑ La destrucció a l'inici de la guerra civil, any 1936, dels Arxius Parroquials de la ciutat d'Elx, impedeix saber-ne la data exacta de naixement.
* ↑ El 12 de juliol és la data arreplegada a la partida d´enterrament, de l'Arxiu Església Col·legial-Basílica de Santa Maria, de Xàtiva, llibre 42, foli 90.

## Referències

* ↑ Pastor Navarro, José, 2017, p. 105.
* 1 2 CASARES RODICIO, Emilio (dir); Institut Valencià de la Música, (col). Iberautor Promociones Culturales S.R.L.. Diccionario de la Música Valenciana. vol. I, 2006, p. 7. ISBN 84-8048-706-2.
# Pommerit-Jaudy

Pommerit-Jaudy (en bretó Peurid-ar-Roc'h) és un municipi francès, situat a la regió de Bretanya, al departament de Costes del Nord. L'any 1999 tenia 990 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.202 | 1.036 | 958 | 959 | 972 | 990 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Le Moal | |
# Jaume Guardiola i Romojaro

Jaume Guardiola i Romojaro (Barcelona, 1957) és un banquer català, conseller delegat de Banc Sabadell entre 2007 i 2020. Des de 2022 és el President del Cercle d'Economia. També és membre del consell rector de la Asociación para el Progreso de la Dirección.

## Trajectòria

Guardiola és llicenciat en Dret per la Universitat de Barcelona i llicenciat en Ciències Empresarials i MBA per ESADE.
A la dècada dels anys 80 treballà a Banco Bilbao i a Banca Catalana, on fou subdirector general (1985-1989) i director general (1995-1990). Més endavant, al BBVA, va exercir responsabilitats directives a Mèxic i Puerto Rico a la dècada dels anys 2000, durant l'expansió internacional del banc a Llatinoamericà. El 2007 s'incorporà a Banc Sabadell com a nou conseller delegat. Durant la seva gestió el Sabadell va créixer i adquirir altres entitats com Banco Gallego i la CAM. Després del fracàs de la fusió de l'entitat amb el BBVA en 2020 fou substituit per César González-Bueno.
El 2022 fou escollit president del Cercle d'Economia. També és patró de la Fundació ESADE.

## Premis i reconeixements

El 2013 va rebre l'insignia d'or dels analistes financiers. El 2015 va rebre el Premi CEO a l'Excel·lència en la Direcció de Persones.

## Referències

* ↑ Botías, Max Jiménez. «El Banc Sabadell releva a Jaume Guardiola como consejero delegado» (en castellà), 16-12-2020. [Consulta: 13 juny 2023].
* ↑ «Cercle d’Economia | Jaume Guardiola Romojaro». [Consulta: 12 juny 2023].
* ↑ «El Conseller Delegat de Banc Sabadell al "Bon dia Tarragona"». .
* ↑ «Jaume Guardiola serà el nou conseller delegat de Banc Sabadell». [Consulta: 21 novembre 2018].
* ↑ «L'Estat adjudica Banco Gallego al Sabadell, que suma la tercera compra en any i mig». [Consulta: 21 novembre 2018].
* ↑ «El Banc Sabadell fa el salt». [Consulta: 21 novembre 2018].
* ↑ «César González-Bueno rellevarà Jaume Guardiola com a conseller delegat del Banc Sabadell». Vilaweb, 16-12-2020. [Consulta: 1r maig 2024].
* ↑ «Jaume Guardiola recibió la Insignia de Oro de los analistas financieros» (en castellà). [Consulta: 21 novembre 2018].
* ↑ «Banc Sabadell recibe dos premios por su gestión de los recursos humanos» (en castellà). Arxivat de l'original el 2018-11-22. [Consulta: 21 novembre 2018].
# Livarot

* No s'ha de confondre amb Livarot (formatge).
Livarot és un antic municipi francès situat al departament de Calvados i a la regió de Normandia. L'any 2018 tenia 2028 habitants. Des del 1r de gener de 2016 es va integrar com municipi delegat en el municipi nou de Livarot-Pays-d'Auge que en reunir vint-i-dos antics municipis, és el més gros de tots els municipis nous. N'és la seu administrativa.

## Demografia

El 2007 tenia 2.333 habitants. Hi havia 998 famílies. Hi havia 1.176 habitatges: 1.032 habitatges principals, 43 eren segones residències i 102 desocupats. La població ha evolucionat segons el següent gràfic:

## Economia

El 2007 la població en edat de treballar era de 1.378 persones, 1.010 eren actives i 368 eren inactives.
Dels 146 establiments que hi havia el 2007, 1 era d'una empresa extractiva, 9 d'empreses alimentàries, 12 d'empreses de fabricació d'altres productes industrials, 15 d'empreses de construcció, 35 d'empreses de comerç i reparació d'automòbils, 6 d'empreses de transport, 12 d'empreses d'hostatgeria i restauració, 1 d'una empresa d'informació i comunicació, 11 d'empreses financeres, 4 d'empreses immobiliàries, 17 d'empreses de serveis, 14 d'entitats de l'administració pública i 9 d'empreses classificades com a «altres activitats de serveis».
L'any 2000 a Livarot hi havia 23 explotacions agrícoles que conreaven un total de 600 hectàrees. El 2009 hi havia una escola maternal i dues escoles elementals i un col·legi d'educació secundària.

## Referències

* ↑ «Commune de Livarot-Pays-d'Auge (14371)». Insee. [Consulta: 10 gener 2022].
* ↑ «Livarot-Pays d'Auge reste la plus grosse commune nouvelle de France». Ouest France, 12-01-2017.
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Lluís Ramon Folc d'Aragó-Cardona-Córdoba i Fernández de Córdoba

Lluís Ramon Folc d'Aragó-Cardona-Córdoba i Fernández de Córdoba-Figueroa (Còrdova, 24 d'agost de 1558 - Madrid, 1 d'octubre de 1596) va ser un noble i aristòcrata, que va ser durant molts anys hereu de les cases de Comares i Aragó-Cardona, i com a tal va ser X comte de Prades.
Va ser el fill de Joana d'Aragó i de Cardona, IV duquessa de Sogorb, i de Diego Fernández de Córdoba, III marquès de Comares. Durant molts anys va ser l'hereu al ducat de Sogorb i a la resta d'estats patrimonials de la família. En aquest sentit va ostentar el títol de comte de Prades. No obstant això, Lluís va morir abans que els seus pares. Es va casar amb Ana Enríquez de Cabrera y Mendoza a Madrid el 1578. Seria el fill d'ambdós, Enric, el que acabaria sent el successor dels estats familiars, als tretze anys els dels marquesos de Comares, i als divuit els dels Cardona-Sogorb.

## Descendència

Del seu matrimoni amb Ana Enríquez de Cabrera van néixer:
* Juana (ca. 1586 -?)
* Ana (1587-?)
* Enric (1588-1640)
* Diego (1590-1610)
* Luis (1591-1627)

## Referències

* 1 2 Fluvià i Escorsa, 1979, p. 157.
* 1 2 3 «Fitxa de Lluís Ramon d'Aragó». Fundació Casa Ducal de Medinaceli. Arxivat de l'original el 2016-10-21. [Consulta: 15 octubre 2015].
* 1 2 3 Carrió-Invernizzi, 2008, p. 36-37.

## Bibliografia

* Carrió-Invernizzi, Diana. El gobierno de las imágenes: ceremonial y mecenazgo en la Italia española de la segunda mitad del siglo XVII (en castellà). Madrid: Iberoamericana, 2008.
* Fluvià i Escorsa, Armand «Els comtes i el comtat de Prades». Annals de l'Institut d'Estudis Gironins, Vol. 25, Núm. 1, 1979.
# Los Adaes

Los Adaes va ser la capital del Texas espanyol sobre la frontera nord-est de la Nova-Espanya des de 1729 a 1770. Comprenia una missió, San Miguel de Linares de los Adaes i un Presidi (força militar): Nuestra Señora del Pilar de Los Adaes (La Mare de Déu del Pilar dels Adaes). El nom d'Adaes és derivat del nom dels Adai amerindis, que havien de ser atesos per la missió. El lloc està ubicat a l'actual parròquia de Natchitoches, Louisiana. La designació de Los Adaes State Historic Site preserva el lloc. Ha estat classificat com Monument Nacional Històric (Nacional Historic Landmark).
Encara que Espanya havia reclamat tot el litoral del Golf de Mèxic a Amèrica del Nord com a part del seu territori colonial, durant tot el segle xvii va ignorar la zona a l'est del Rio Grande. El 1699, es van establir forts francesos a la badia de Biloxi i al riu Mississipi, acabant amb el control exclusiu d'Espanya de la Costa del Golf de Mèxic. Espanya va reconèixer que la invasió francesa podria amenaçar altres regions espanyoles, i va ordenar la reocupació del Texas colonial, com a amortiment entre les colònies de Nova Espanya i la Louisiana francesa. El 12 d'abril de 1716, una expedició dirigida per Domingo Ramón, va anar cap a San Juan Bautista de Texas, amb la intenció d'establir quatre missions i un presidi. Al mateix temps, els francesos van construir una fortalesa a Natchitoches, havent-hi fundat la ciutat l'any 1714. Espanya va respondre amb la fundació d'unes altres dues missions a l'oest de Natchitoches, com San Miguel de los Adaes (amb un total de sis missions a la regió). Les dues missions d'aquestes últimes estaven situades en una àrea controvertida; França va afirmar que el riu Sabine era el límit occidental de la Louisiana colonial, mentre que Espanya va reclamar el Río Rojo com la frontera oriental del Texas colonial, deixant una superposició de 72 km.

## Referències

* ↑ «Los Adaes». National Historic Landmark summary listing. National Park Service. Arxivat de l'original el 2009-01-14. [Consulta: 1r febrer 2008].
* ↑ Mark R. Barnes. [id=78001427 National Historic Landmark Nomination: LOS ADAES / Nuestra Senora del Pilar Presidio (16NA8); San Miguel de Los Adaes Mission (16NA16)]. National Park Service, 24 setembre 1992.
* ↑ Chipman (1992), p. 26.
* ↑ Louisiana Department of Culture, Recreation and Tourism. «Los Adeas Historical Marker».

## Bibliografia

* Chipman, Donald E. Spanish Texas, 1519–1821. Austin, TX: University of Texas Press, 1992. ISBN 0-292-77659-4.
* Weber, David J. The Spanish Frontier in North America. New Haven, CT: Yale University Press, 1992 (Yale Western Americana Series). ISBN 0-300-05198-0.

## Vegeu també

* Soldat de cuera

## Enllaços externs

* (anglès) Parc nacional històric de Los Adaes Arxivat 2015-05-12 a Wayback Machine.
* (anglès) Los Adaes
# Los Ahogados

Los Ahogados és una entitat de població de l'Uruguai, ubicada al centre del departament de Flores.
Es troba a 114 metres sobre el nivell del mar. Té una població aproximada de 500 habitants.

## Referències

* ↑ (anglès) Mapa, localització, clima i altres dades

## Enllaços externs

* Informació sobre Los Ahogados (en anglès)
# Lloret de raquetes capblau

El lloret de raquetes capblau (Prioniturus platenae) és una espècie d'ocell de la família dels psitàcids que habita la selva humida de les terres baixes de Palawan i les illes Balabac i Calamian, a les Filipines.
# Luci Bebi

Luci Bebi és el nom dels següents personatges:
* Luci Bebi, ambaixador
* Luci Bebi, comissionat
# Luci Bebi Dives

Luci Bebi Dives (en llatí Lucius Baebius Dives) va ser un magistrat romà del segle ii aC. Formava part de la gens Bèbia, una gens romana d'origen plebeu.
Va ser pretor l'any 189 aC i després va rebre el govern de la Hispània Ulterior. De camí cap al seu govern el van atacar els lígurs que li van destruir part de les seves forces. Dives va resultar ferit, però va aconseguir escapar cap a Massília on va morir al cap de tres dies.

## Referències

* ↑ [https://quod.lib.umich.edu/m/moa/acl3129.0001.001/1072?rgn=full+text;view=image;q1=DivesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1057. ]
# Loch Achray

Loch Achray és un petit llac d'aigua dolça a 11 quilòmetres a l'oest de Callander, al districte de Stirling, Escòcia, anteriorment al comtat de Perth. El llac es troba entre Loch Katrine i Loch Venachar al cor dels Trossachs i té una profunditat mitjana de 11 metres. El costat sud del llac està cobert de bosc i ben servit per pistes forestals i camins forestals. El llac és popular entre els pescadors que pesquen la truita marró. Loch Achray és ben conegut per la seva ubicació protegida, donant lloc a aigües tranquil·les amb magnífiques reflexions dels boscos al sud, les muntanyes i boscos al nord i els majestuosos cingles de Ben Venue a l'oest. Les seves belleses foren descrites per Scott, Coleridge i Dorothy Woodsworth.
# Loch Arbour

Loch Arbour és una població dels Estats Units a l'estat de Nova Jersey. Segons el cens del 2007 tenia 275 habitants.

## Demografia

Segons el cens del 2000, Loch Arbour tenia 280 habitants, 120 habitatges, i 77 famílies. La densitat de població era de 1.081,1 habitants/km².
Dels 120 habitatges en un 20% hi vivien nens de menys de 18 anys, en un 54,2% hi vivien parelles casades, en un 7,5% dones solteres, i en un 35,8% no eren unitats familiars. En el 27,5% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,88.
Per edats la població es repartia de la següent manera: un 17,5% tenia menys de 18 anys, un 6,1% entre 18 i 24, un 30% entre 25 i 44, un 30,7% de 45 a 60 i un 15,7% 65 anys o més.
L'edat mediana era de 43 anys. Per cada 100 dones de 18 o més anys hi havia 102,6 homes.
La renda mediana per habitatge era de 68.542 $ i la renda mediana per família de 74.250 $. Els homes tenien una renda mediana de 61.964 $ mentre que les dones 41.250 $. La renda per capita de la població era de 34.037 $. Cap de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loch Arbour». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Loch Arbour». American Fact Finder. Oficina del Cens dels Estats Units, 12-01-2010.
# Longview (Texas)

Longview és una població dels Estats Units a l'estat de Texas. Segons el cens del 2006 tenia 77.793 habitants.

## Demografia

Segons el cens del 2000, Longview tenia 73.344 habitants, 28.363 habitatges, i 19.116 famílies. La densitat de població era de 518,1 habitants/km².
Dels 28.363 habitatges en un 33,2% hi vivien nens de menys de 18 anys, en un 48,9% hi vivien parelles casades, en un 14,5% dones solteres, i en un 32,6% no eren unitats familiars. En el 27,9% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,7% tenia menys de 18 anys, un 10,8% entre 18 i 24, un 28,7% entre 25 i 44, un 20,4% de 45 a 60 i un 13,3% 65 anys o més.
L'edat mediana era de 34 anys. Per cada 100 dones de 18 o més anys hi havia 89,4 homes.
La renda mediana per habitatge era de 33.858$ i la renda mediana per família de 42.378$. Els homes tenien una renda mediana de 33.078$ mentre que les dones 21.400$. La renda per capita de la població era de 156.768$. Aproximadament el 13% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personalitats notables

* Forest Whitaker. Actor, productor i director de cinema.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Longview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Longview». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lysá pod Makytou

Lysá pod Makytou és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1471.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». Arxivat de l'original el 2021-12-22. [Consulta: 22 desembre 2021].